Ekspertenes dom: Anfield-dramaet ikke den «sykeste» kampen
Sidekommentatoren på MAX tok fyr da Dejan Lovren headet inn 4-3 mot Borussia Dortmund på overtid i Europa League-kvartfinalen. Elleville jubelscener og et spektakulært drama, med Jürgen Klopp mot gamleklubben som en tilleggsdimensjon, gjorde dette til en kveld for historiebøkene. – Jeg kan ikke historien godt nok til å sammenligne med alt mulig annet, men av det jeg har sett, så opplevde jeg kampen som helt, helt spesiell. Målt i angrepsfotball, kreativitet, sjanser og dramaturgi, så er det det heftigste jeg har sett, sier Tor Ole Skullerud til VG, dagen ettter fotballraketten på Anfield.12 av 13 fotballkjennere VG har vært i kontakt med mener kampen likevel ikke er helt der oppe. FC København-trener og Liverpool-supporter Ståle Solbakken nevner i hvert fall to LFC-øyeblikk som overgår gårsdagens drama. – Det er et øyeblikks uttalelse og den kan ikke nå opp mot Liverpool - Milan 3-3 og Champions League-seier i straffesparkkonkurransen. Som Liverpool-fan mener jeg det er den sykeste kampen. Og nummer to er kanskje 3-1-seieren over St. Etienne i 1976/77 da superinnbytter David Fairclough sikret nødvendig tomålsseier og muligheten for å vinne den første Serievinnercupen. Denne er kanskje nummer tre, og da har jeg bare nevnt Liverpool sine, sier Solbakken. Han trekker også frem Italias 3-2-seier over Brasil i 1982-VM, den fantastiske 1-1-kampen mellom Frankrike og Brasil i 1986 (der Zico bommet på straffe i ordinær tid, og både Socrates og Platini gjorde det samme i straffesparkkonkurransen) og Barcelonas 3-1-seier over Manchester United i Champions League-finalen i 2011. – Alle har sine favoritter, men uansett er nok ikke dette den sykeste selv om den inneholdt det meste, mener Solbakken. – Champions League-finalen Liverpool - Milan fra 0-3 til seier mot italienere som kan forsvarsspill er en større prestasjon. Uttalelsen kommer nok bare fordi det var en morsom kamp. Husk at fotball er ferskvare. Men den sykeste kampen jeg har sett er Hødd - Rosenborg 5-5 i 1965, sier Danmarks landslagssjef Åge Hareide. – Norge - Brasil, svarer Vålerenga-trener Kjetil Rekdal på hvilken kamp han mener er den «sykeste». Han var relativt til stede den kvelden i Marseille i 1998...Tidligere landslagskaptein og Viasat-ekspert Rune Bratseth mener det er helt greit at Skullerud «tok av» og sa ting han kanskje ikke ville ha sagt når lyset slukkes. – Det er alltid skummelt å si sykeste, rareste, galeste om en fotballkamp. Man har ikke historien i hodet. Det er utallige kamper, og det har skjedd mye rart. Men det er ikke så rart at Skullerud sa det – for det er det siste som har skjedd. Det var en vill fotballkamp, og sikkert noe av det sykeste, ikke minst for Liverpool. Jeg synes ikke han skal få kritikk for det, men når man roer seg ned og tenker seg om kan det hende ting er like stort eller like sykt. Men Champions League-seieren i Istanbul, der Liverpool egentlig var døde etter første omgang, er nok større. Det handlet om helt andre ting, sier Bratseth. Video: Gjenopplev Liverpools seier mot Milan i Istanbul – Det var sagt i rus preget av en fantastisk kamp og stemning. Det er umulig å si hva som er sykest, men å ligge under 0-3 i Champions League-finalen – for så å vinne på straffer – må være råere, sier Odd-trener Dag-Eilev Fagermo. – Det er mange syke. Tyskland - Brasil (2014), Vest-Tyskland - Italia (1970), Portugal - Nord-Korea (1966) og hva med Liverpool - Milan (2005)? De er langt viktigere og på et høyere nivå enn en Europa League-kamp. Dette var noen av dem jeg tar i farten på sykkelen i morgentimene, sier NRK-legenden Arne Scheie. – Liverpools opphenting mot Milan på nøytral bane var vel sykere – for å ta et nærliggende eksempel. I lys av historien synes jeg likevel VM-semifinalen mellom Brasil og Tyskland i 2014 må være det mest vanvittig uvirkelige oppgjøret i min tid, sier TV 2s Davy Wathne. Han er 66 år og har sett en del kamper. Husker du denne? Tidenes verste tap. Uansett idrett – Skjønner godt uttalelsen. Han sitter på et Anfield som holder på å kollapse. Første mål i 2., sjuende og avgjørende i 92. minutt. Dramaturgisk en perfekt match. Masse flott angrepsspill. Mye sjanser. Klopps historie. Så hadde det vært kult om Toro kom opp med et enda mer originalt og festlig ord til å beskrive stunden. Sykt har spredd seg med voldsom hastighet i sportens verden. Det er sykt å vinne OL-medalje og det er syk match i betydningen spennende, sprø og så videre, sier TV 2-kommentator Øyvind Alsaker, og tillegger: – Det er kanskje «sykere» å sitte i Belo Horizonte og se Tyskland-Brasil, men der ble det aldri noe comeback... Citys ligagull i 2012 etter QPR-matchen henger høyt, Newcastle-Arsenal 0-4 til pause og 4-4 til slutt var moro. Men det er jo Istanbul fremdeles det heftigste comebacket - i den gjeveste finalen - mot et sånt lag som Milan anno 2005. Morsomt for Liverpool å ha to så legendariske comeback i sin historie.VGs statistikkguru Geir Juva er usikker på om gårsdagen kommer inn på topp 3-listen over Liverpools heftigste triumfer. – Fyren har The Kop inn i begge ører og Europacup-kamper på Anfield er noe helt spesielt. Når det koker som verst er det rart om du ikke blir revet med. Men når du får det litt på avstand virker det litt historieløst. Det går an å argumentere for at den sliter med å komme på pallen i Liverpool-historien. Istanbul er definitivt nummer én. 5-4-seieren over Alaves i 2001 er på andreplass. Og så konkurrerer den med Liverpool - Newcastle 4-3 og FA-cupfinalen Liverpool - West Ham (3-3 og straffesparkkonkurranse). St. Etienne-kampen har nok vokst seg litt større med årene, sier Juva. – Som TV-seer den kvelden blir det litt sånn «Tuller’u, Skullerud»? Men jeg forstår at han ble dratt helt inn i galskapen, og der og da opplevde han det sikkert som den sykeste kampen i fotballhistorien. Med litt avstand over litt tid, så tipper jeg han ville ordlagt seg litt annerledes. Fotball er følelser, og iblant tar de overhånd, mener VGs landslagskommentator Knut Espen Svegaarden. – Hvilken kamp mener du er den «sykeste»? – Den kanskje største prestasjonen, hvis du tenker helt logisk på bare kampen og hva som skjedde, er Manchester Citys opphenting av Tottenham i 2004. Tottenham ledet 3-0 da de gikk til pause, en pause der Citys Joey Barton snakket på seg rødt kort. City, med 10 mot 11 i 45 minutter, scoret fire mål i 2. omgang og snudde til 4-3 på White Hart Lane. Kampen nevnes sjelden, fordi det «bare» var 4. runde i FA-cupen. Av mer høyprofilerte kamper mener jeg Brasil-Tyskland fra semifinalen i siste VM. 1-7 mellom de to største VM-lagene gjennom historien – det skal bare ikke være mulig. I finaler: Liverpool fra 0-3 til 3-3 i 2005, tett fulgt av Manchester United fra 0-1 til 2-1 på overtid i 1999. Sykeste jeg har sett, gåsehud til tusen!! #verdensbestesport – Jeg mener det må være lov å miste det litt i en sådan stund, selv om uttalelsen fotballhistorisk ikke er i nærheten av noe som helst, sier VGs ekspert på internasjonal fotball, Trond Johannessen. Han trekker frem Vest-Tyskland - Italia (1970), Vest-Tyskland - Frankrike (1982) og Brasil - Tyskland (2014) som noen av de villeste kampene, i tillegg til mirakelet i Istanbul. – Det er slikt som blir sagt i affekt. Kampen var helt vill og han blir revet med. Kampen er selvfølgelig ikke den sykeste i historien, men syk nok – ikke tenk på det. Min stemme går til Frankrike - Brasil i 1986. Platini, Zico, Bats, Socrates, Fernandez, Stopyra, Careca. Samtlige på alle sylindere, melder Bernt Hulsker. Husker du denne? VG møtte Brasil-legenden Socrates– Det er forståelig at han man blir revet med av følelser der og da, men Liverpool i Istanbul og Tyskland - Brasil i VM i 2014 er vel sykere, sier Tom Nordlie. Rosenborg-trener Kåre Ingebrigtsen mener Tor Ole Skullerud traff blink med uttalelsen om at Europa League-kampen er den sykeste i fotballhistorien. – Jeg kan ikke huske en mer fengende fotballkamp. Liverpool mot Milan i 2005 var mer flaks for Liverpools del. Dette var to fantastiske lag som nesten kunne ha spilt uten forsvarsspillere. Tanken var bare å score mål. Og det er det fotball handler om. Jeg kan ikke huske å ha sett en kamp med to lag som har varmet hjertet mitt så godt, sier Ingebrigtsen. Tidligere Molde-trener Skullerud forteller om en elektrisk atmosfære denne torsdagskvelden på Anfield. – Jeg vet ikke om jeg er så fornøyd med bruken av ordet «sykeste», men det kom spontant og i kampens hete. Det var en enorm opplevelse for en som er glad i fotball. I den jobben jeg er i nå, så synes jeg det var riktig å formidle. Det gikk kanskje litt over styr, men for meg spiller det liten rolle hva som er riktig i forhold til historien, sier Tor Ole Skullerud. http://api.int.vgnett.no/enrichments/poll/20913
Norske fotballeksperter mener Tor Ole Skullerud lot seg rive litt for mye med da han hylte «den sykeste kampen i fotballhistorien» om Liverpools snuoperasjon i går.